text: Lille 20-årig kvinde efterlyses
  15 juli 2015 kl. 16.42
  Politiet frygter, at forsvunden kvinde vil gøre skade på sig selv.
  Politiet efterlyser en 20-årig kvinde asiatisk kvinde, der er bortgået i Haderslev.
  Hun er lille: 155 cm høj og spinkel. Da hun forsvandt, havde hun kun en sko på.
  Hun var iført en sort/hvid jakke og mørke bukser. Hun havde hestehale, da hun bortgik.
  Politiet frygter, at hun vil gøre skade på sig selv. Ser du hende, så hold kontakt til hende og ring 114, lyder det fra politiet.
  